Lav et referat af nedenstående tekst:

Tekst:
Klokken 04.33 lød en anmeldelse på en brand på Vestergade 7 i Hadsund. Der er seks lejligheder i bygningen, og branden er opstået i en af taglejlighederne. Lejligheden er fuldstændig udbrændt, og lejligheden ved siden af er skadet af sod og røg. De andre lejligheder i bygningen har fået vandskader, men ingen personer er kommet til skade ved branden: - Der var ingen hjemme i lejligheden, der udbrændte, og heller ingen i lejligheden ved siden af. Der var beboere i de fire andre lejligheder, men de fik alle reddet sig ud, inden vi nåede frem, fortæller René Nikolajsen, der er indsatsleder ved Nordjyllands Beredskab. Brandårsagen er endnu ukendt, men branden er slukket igen. - Vi fik taget noget nogle af tagpladerne af for at se, at der ikke var mere at komme efter. Vi kunne se, at ilden ikke var gået igennem taget, og der er ingen skader på tagkonstruktionen, siger René Nikolajsen. Teknikere arbejder nu på at fastlægge brandårsagen.

Referat:
Tidligt i morges opstod der ild i en taglejlighed i Hadsund. Lejligheden er udbrændt, og der er skader på flere af de andre lejligheder i bygningen.